ai4bharat/Pralekha huggingface dataset:
शिक्षा मंत्रालय
श्री संजय धोत्रे कल ब्रिक्स शिक्षा मंत्रियों की बैठक की अध्यक्षता करेंगे
यह बैठक भारत की मेजबानी में आयोजित 13वें ब्रिक्स शिखर सम्मेलन का हिस्सा है
बीते हफ्ते आईजीबी-ब्रिक्स नेटवर्क विश्वविद्यालय और वरिष्ठ शिक्षा अधिकारियों की बैठक हुई थी
शिक्षा, संचार और इलेक्ट्रॉनिकी व सूचना प्रौद्योगिकी राज्य मंत्री श्री संजय धोत्रे कल वर्चुअल माध्यम के जरिए 8वीं ब्रिक्स शिक्षा मंत्रियों की बैठक की अध्यक्षता करेंगे। इसका आयोजन इस वर्ष भारत की मेजबानी में आयोजित किए जा रहे 13वें ब्रिक्स शिखर सम्मेलन का एक हिस्सा है। वरिष्ठ अधिकारियों के साथ पांच ब्रिक्स सदस्य देशों के शिक्षा मंत्री इस बैठक में भाग लेंगे।
इससे पहले, 29 जून को अब तक इस पहल के तहत सदस्य देशों की प्रगति को देखने और इसे आगे ले जाने के तरीकों पर चर्चा करने के लिए ब्रिक्स नेटवर्क विश्वविद्यालयों के अंतरराष्ट्रीय शासी बोर्ड  की बैठक हुई थी। इसमें भारत से सदस्य के रूप में उच्च शिक्षा विभाग के सचिव श्री अमित खरे, यूजीसी के अध्यक्ष श्री डीपी सिंह और आईआईटी मुंबई के निदेशक प्रोफेसर सुभाशीष चौधरी ने हिस्सा लिया था। आईजीबी ने वर्चुअल मोड सहित ब्रिक्स सदस्य राष्ट्रों के बीच अकादमिक और अनुसंधान सहभागिता को बढ़ाने के लिए प्रणाली के विकास को बढ़ावा देने की जरूरत पर बल दिया।
वहीं ब्रिक्स देशों के वरिष्ठ शिक्षा अधिकारियों ने भी कल होने वाली ब्रिक्स शिक्षा मंत्रियों की बैठक से पहले 2 जुलाई को बैठक की थी।
रक्षा मंत्रालय
जेम के माध्यम से वित्तीय वर्ष 2021-22 के लिए रक्षा मंत्रालय की खरीद 15,000 करोड़ रुपये से अधिक के सर्वकालिक उच्च स्तर पर पहुंच गई
रक्षा मंत्रालय की ओर से वित्तीय वर्ष 2021-22 के लिए सरकारी ई-मार्केट  पोर्टल के माध्यम से खरीद के आदेश 15,047.98 करोड़ रुपये के सर्वकालिक उच्च स्तर पर पहुंच गए हैं। इसमें पिछले वित्तीय वर्ष की तुलना में 250 फीसदी से अधिक की बढ़ोतरी हुई है। अगस्त, 2016 में जेम की शुरुआत पुरानी निविदा प्रक्रिया में सुधार करने और डिजिटलीकरण के माध्यम से सरकारी खरीद में अधिक ईमानदारी व पारदर्शिता लाने के लिए की गई थी। जेम को शुरू किए जाने के बाद बहुत ही कम समय में रक्षा मंत्रालय ने डिजिटल अभियान को अपनाया है और पूरी दृढ़ता के साथ इस रास्ते पर आगे बढ़ रहा है। जमीनी स्तर पर कई चुनौतियों के बावजूद इसके परिणाम चौंकाने वाले रहे हैं।
रक्षा मंत्रालय, डिजिटल इंडिया के साथ समन्वय करते हुए डिजिटलीकरण और पारदर्शिता को बढ़ावा देने के सरकार की सोच में अपना महत्वपूर्ण योगदान देने के लिए प्रतिबद्ध है।
रेल मंत्रालय
भारतीय रेलवे ने श्रमिक स्पेशल ट्रेनों में यात्रा करने वाले लगभग 50 लाख प्रवासियों को 85 लाख से भी अधिक ‘मुफ्त भोजन’ और लगभग 1.25 करोड़ ‘मुफ्त पानी की बोतलें’ वितरित कीं
28 मई 2020 तक देश भर के विभिन्न राज्यों से 3736 ‘श्रमिक स्पेशल’ ट्रेनें चलाई गई हैं ; कल 172 श्रमिक स्पेशल ट्रेनें रवाना की गईं
भारतीय रेलवे ने 1 मई, 2020 से ही श्रमिक स्पेशल ट्रेनों में यात्रा करने वाले लगभग 50 लाख प्रवासियों को 85 लाख से भी अधिक ‘मुफ्त भोजन’ और लगभग 1.25 करोड़ ‘मुफ्त पानी की बोतलें’ वितरित की हैं। इसमें भारतीय रेलवे के पीएसयू आईआरसीटीसी द्वारा तैयार किए जा रहे और जोनल रेलवे द्वारा वितरित किए जा रहे भोजन शामिल हैं। सभी श्रमिक स्पेशल ट्रेनों में यात्रा कर रहे प्रवासियों को भोजन और पानी की बोतलें उपलब्ध कराई जा रही हैं। आईआरसीटीसी यात्रा कर रहे प्रवासियों को रेल नीर पानी की बोतलों के साथ भोजन के रूप में पुरी-सब्जी-अचार, रोटी-सब्जी-अचार, केला, बिस्कुट, केक, बिस्कुट-नमकीन, केक-नमकीन, शाकाहारी पुलाव, पाव भाजी, नींबू-चावल-अचार, उपमा, पोहा-अचार, इत्यादि उपलब्ध करा रही है।
विभिन्न स्थानों पर फंसे प्रवासी श्रमिकों, तीर्थयात्रियों, पर्यटकों, विद्यार्थियों और अन्य व्यक्तियों की विशेष रेलगाड़ियों से आवाजाही के संबंध में गृह मंत्रालय के आदेश के बाद भारतीय रेलवे 1 मई 2020 से ही ‘श्रमिक स्पेशल’ ट्रेनों का परिचालन कर रही है। 28 मई 2020 तक देश भर के विभिन्न राज्यों से 3736 ‘श्रमिक स्पेशल’ ट्रेनें चलाई गई हैं, जबकि लगभग 67 ट्रेनें पाइपलाइन में हैं। 27 मई 2020 को 172 श्रमिक स्पेशल ट्रेनें रवाना की गईं। अब तक 27 दिनों में लगभग 50 लाख प्रवासियों को श्रमिक स्पेशल ट्रेनों के माध्यम से उनके गृह राज्यों में ले जाया गया है। उल्लेखनीय है कि आज चलने वाली ट्रेनों को किसी भी तरह के ट्रैफिक जाम  का सामना नहीं करना पड़ रहा है।
ये 3736 ट्रेनें विभिन्न राज्यों से रवाना हुई थीं। जिन शीर्ष पांच राज्यों/केन्द्र शासित प्रदेशों से अधिकतम ट्रेनें रवाना हुई हैं, उनमें गुजरात , महाराष्ट्र , पंजाब , उत्तर प्रदेश  और बिहार  शामिल हैं।
इन ‘श्रमिक स्पेशल’ ट्रेनों का परिचालन देश भर के विभिन्न राज्यों में समाप्त हुआ। जिन शीर्ष पांच राज्यों में अधिकतम ट्रेनों का परिचालन समाप्त हुआ है, उनमें उत्तर प्रदेश , बिहार , झारखंड , मध्य प्रदेश  और ओडिशा  शामिल हैं।
श्रमिक स्पेशल ट्रेनों के अलावा, रेलवे नई दिल्ली से जुड़ने वाली 15 जोड़ी स्पेशल ट्रेनें चला रही है। रेलवे ने समय सारणी के अनुसार 1 जून से 200 और ट्रेनें चलाने की योजना बनाई है।
.
पृथ्वी विज्ञान मंत्रालय
पूर्वी उत्तर प्रदेश, बिहार, झारखंड, पश्चिम बंगाल, सिक्किम, मध्य महाराष्ट्र के घाट क्षेत्रों, कोंकण-गोवा और तटीय तथा दक्षिणी आंतरिक कर्नाटक में एक-दो स्थानों पर भारी से अति भारी मॉनसून वर्षा होने के आसार
भारतीय मौसम विज्ञान विभाग  के राष्ट्रीय मौसम पूर्वानुमान केन्द्र अनुसार:
सम्पूर्ण भारत के लिए मौसम चेतावनी बुलेटिन :
16 जून  :♦पूर्वी उत्तर प्रदेश, बिहार, झारखंड, पश्चिम बंगाल और सिक्किम, मध्य महाराष्ट्र के घाट क्षेत्रों, कोंकण और गोवा और तटीय तथा दक्षिणी आंतरिक कर्नाटक में एक-दो स्थानों पर भारी से अति भारी वर्षा होने की संभावना है। हिमाचल प्रदेश, उत्तराखंड, पूर्वी मध्य प्रदेश, विदर्भ, छत्तीसगढ़, ओडिशा, अरुणाचल प्रदेश, असम और मेघालय, नागालैंड, मणिपुर, मिजोरम और त्रिपुरा, तेलंगाना, उत्तरी आंतरिक कर्नाटक,केरल और माहे तथा तमिलनाडु के घाट क्षेत्रों में भी एक-दो स्थानों पर भारी बारिश हो सकती है।
- जम्मू कश्मीर, लद्दाख, गिलगित बाल्टिस्तान और मुजफ्फराबाद, हिमाचल प्रदेश, उत्तराखंड, पंजाब, हरियाणा, चंडीगढ़ और दिल्ली, उत्तर प्रदेश, पूर्वी राजस्थान, अंडमान व निकोबार द्वीपसमूह औरतेलंगाना में बादलों की गर्जना के साथ बिजली गिरने तथा तेज़ रफ्तार से हवाएँ चलने की संभावना है। हवाओं की गति 30 से 40 किमी प्रति घंटे तक हो सकती है। पूर्वी मध्य प्रदेश, विदर्भ, छत्तीसगढ़, बिहार, झारखंड, पश्चिम बंगाल और सिक्किम, अरुणाचल प्रदेश, असम, मेघालय, नागालैंड, मणिपुर, मिजोरम, त्रिपुरा और गुजरात में एक-दो स्थानों पर बिजली गिरने की गतिविधियां हो सकती है। पश्चिमी राजस्थान में एक-दो स्थानों पर 30 से 40 किमी प्रति घंटे तक की रफ़्तार से हवाएँ चलने और गर्जना के साथ आँधी आने की आशंका है।
- पश्चिम बंगाल,ओडिशा और गंगीय पश्चिम बंगाल के तटीय भागों तथा इससे सटे बंगाल की खाड़ी के उत्तरी और मध्य भागों के ऊपर मौसम में व्यापक हलचल रहेगी। इन क्षेत्रों पर 40 से 50 किमी प्रतिघण्टे की गति से हवाएँ चलने की आशंका है। कुछ समय के लिए हवाओं की गति 60 किमी प्रति घंटे तक जा सकती है। मन्नार की खाड़ी और केरल, कर्नाटक, गोवा, महाराष्ट्र तथा गुजरात के तटीय भागों के पास भी हावाओं की गति 40 से 50 किमी प्रति घंटे तक हो सकती है। अरब सागर के अधिकांश भागों में हवाओं की गति 45 से 55 किमी प्रति घंटे तक हो सकती है। इसके कारण समुद्र में हलचल अधिक होगी अतः मछुआरों को समुद्र से अभी दूर रहना चाहिए।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
एमजी/एएम/डीटी/डीसी
(Visitor Counter : 95
वित्त मंत्रालय
बिक्री  की घोषणा  “7.06% सरकारी प्रतिभूति 2028”  “7.18% सरकारी प्रतिभूति 2033” और  “7.30% सरकारी प्रतिभूति 2053”
भारत सरकार ने  मूल्य आधारित नीलामी, समान मूल्य विधि के माध्यम से 8,000 करोड़ रुपये  की अधिसूचित राशि के लिए "7.06% सरकारी प्रतिभूति 2028",  मूल्य आधारित नीलामी, समान मूल्य विधि के माध्यम से 14,000 करोड़ रुपये  की अधिसूचित राशि के लिए "7.18% सरकारी प्रतिभूति 2033" और  मूल्य आधारित नीलामी, विविध मूल्य विधि के माध्यम से 11,000 करोड़ रुपये  की अधिसूचित राशि के लिए " 7.30% सरकारी प्रतिभूति 2053" की बिक्री  करने की घोषणा की है। भारत सरकार के पास उपरोक्त प्रत्येक प्रतिभूति में 2,000 करोड़ रुपये की सीमा तक, अतिरिक्त अभिदान बनाए रखने का विकल्प होगा। ये नीलामियाँ, भारतीय रिजर्व बैंक, मुंबई कार्यालय, फोर्ट, मुंबई द्वारा 22 सितम्बर, 2023,  को संचालित की जाएगी।
प्रतिभूतियों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 22 सितम्बर, 2023 को प्रस्तुत की जानी चाहिए। अप्रतिस्पर्धी बोलियां पूर्वाह्न 10:30 बजे से पूर्वाह्न 11:00 बजे के बीच और प्रतिस्पर्धी बोलियां पूर्वाह्न 10:30 बजे से पूर्वाह्न 11:30 बजे के बीच प्रस्तुत की जानी चाहिए।
नीलामियों के परिणाम की घोषणा 22 सितम्बर, 2023  को की जाएगी और सफल बोलीदाताओं द्वारा भुगतान 25 सितम्बर, 2023  को किया जाएगा।
ये प्रतिभूतियां भारतीय रिजर्व बैंक द्वारा उनके समय समय पर यथा संशोधित परिपत्र दिनांक 24 जुलाई, 2018 के सं. आरबीआई/2018-19/25, तहत जारी “केन्द्र सरकार की प्रतिभूतियों में जब निर्गमित लेन-देन” संबंधी दिशानिर्देशों के अनुसार “जब निर्गमित” कारोबार के लिए पात्र होंगी।
विज्ञान एवं प्रौद्योगिकी मंत्रालय
सीएसआईआर-सीएमईआरआई ने विश्व का सबसे बड़ा सौर वृक्ष विकसित किया
सीएसआईआर-सीएमईआरआई ने विश्व का सबसे बड़ा सौर पेड़ विकसित किया है, जिसे सीएसआईआर-सीएमईआरआई की आवासीय कॉलोनी, दुर्गापुर में स्थापित किया गया है। सीएसआईआर-सीएमईआरआई के निदेशक प्रो  हरीश हिरानी ने इसकी तकनीक के विषय में विस्तार से जानकारी देते हुए कहा कि इस स्थापित सौर पेड़ की क्षमता 11.5 केडब्ल्यूपी से अधिक है। इसमें स्वच्छ और हरित ऊर्जा की 12,000-14,000 इकाइयों को उत्पन्न करने की वार्षिक क्षमता है।
इस सौर वृक्ष को इस तरह से निर्मित किया गया है कि इसके प्रत्येक पैनल के द्वारा सूर्य के अधिकतम प्रकाश को प्राप्त करने और इसके नीचे के क्षेत्र में कम से कम छाया क्षेत्र को सुनिश्चित किया जा सके। प्रत्येक वृक्ष में हर पैनल में 330डब्ल्यूपी की क्षमता से युक्त कुल 35 सौर पीवी पैनल हैं। सौर पीवी पैनलों को पकड़ने वाले हत्थे का झुकाव लचीला है और इसे आवश्यकतानुसार समायोजित किया जा सकता है, यह सुविधा छत पर लगी सौर प्रणालियों में उपलब्ध नहीं है। इससे ऊर्जा उत्पादन आंकड़ों की निगरानी वास्तविक समय या दैनिक आधार पर की जा सकती है।
प्रो.  हरीश हिरानी ने बताया की सीएसआईआर-सीएमईआरआई द्वारा विकसित सौर वृक्ष में, दुनिया के सबसे बड़े सौर वृक्ष होने के अलावा विभिन्न स्थलों पर इसके अनुप्रयोग के लिए कुछ विशिष्ट विशेषताएं भी हैं। इन सौर वृक्षों को न्यूनतम छाया क्षेत्र सुनिश्चित करने के लिए इस तरह से निर्मित किया गया है कि इन सौर वृक्षों का उपयोग उच्च क्षमता वाले पंपों, ई-ट्रैक्टरों और ई-पावर टिलर जैसी कृषि गतिविधियों में व्यापक रूप से किया जा सके।
इन सौर वृक्षों को अस्थिर-मूल्य जीवाश्म ईंधन के प्रतिस्थापन के रूप में कृषि के साथ जोड़ा जा सकता है। प्रत्येक सौर वृक्ष में जीवाश्म ईंधन से ऊर्जा उत्पादन के दौरान वायुमंडल के लिए पैदा होने वाली ग्रीनहाउस गैसों की तुलना में 10-12 टन सीओ2 उत्सर्जन को बचाने की क्षमता है। इसके अलावा, अतिरिक्त उत्पन्न ऊर्जा को ऊर्जा ग्रिड में सुरक्षित रखा जा सकता है।
यह कृषि मॉडल एक सुसंगत आर्थिक प्रतिफल प्रदान कर सकता है और किसानों को कृषि संबंधी गतिविधियों में अनिश्चितताओं के प्रभावों का सामना करने में सहायता कर सकता है, इस प्रकार खेती को एक आर्थिक और ऊर्जा वहनीय लाभप्रद गतिविधि बना सकता है।
प्रत्येक सौर वृक्ष की कीमत 7.5 लाख रुपये होगी और इच्छुक एमएसएमई अपने व्यवसायिक मॉडल को किसानों के लिए प्रधानमंत्री किसान ऊर्जा सुरक्षा एवं उत्थान महाभियान  योजना के साथ नवीकरणीय ऊर्जा आधारित ऊर्जा ग्रिड विकसित करने के लिए उपयोग में ला सकते हैं।
इस सौर वृक्ष में आईओटी आधारित सुविधाऐं अर्थात् कृषि क्षेत्रों में चौबीस घंटे सीसीटीवी निगरानी, वास्तविक समय पर आर्द्रता की स्थिति, हवा की गति, वर्षा की भविष्यवाणी और मिट्टी के विश्लेषण सेंसर का उपयोग करने की क्षमता है। सीएसआईआर-सीएमईआरआई द्वारा विकसित सौर ऊर्जा संचालित ई-सुविधा कियोस्क को व्यापक कृषि डेटाबेस प्राप्त करने के साथ-साथ एकीकृत ऑनलाइन बाजार तक तत्काल और वास्तविक समय पर पहुंच के लिए ई-एनएएम यानी राष्ट्रीय कृषि बाजार के साथ सौर वृक्षों से जोड़ा जा सकता है। । यह सौर वृक्ष एक ऊर्जा विश्वसनीय और कार्बन रहित भारत बनाने की दिशा में एक अत्यंत व्यापक परिवर्तन है।
रक्षा मंत्रालय
आईएनएस सुमेधा ने आईडीईएक्स और एनएवीडीईएक्स 23 में भाग लेने के लिए अबू धाबी का दौरा किया
भारतीय नौसेना का पोत सुमेधा एनएवीडीईएक्स 23  और आईडीईएक्स 23  में भाग लेने के लिए 20 फरवरी 2023 को संयुक्त अरब अमीरात के अबू धाबी पहुंचा, जो 20 से 24 फरवरी 2023 तक आयोजित होना निर्धारित है। दो प्रमुख क्षेत्रीय नौसैनाओं द्वारा युद्धपोत की भागीदारी और रक्षा प्रदर्शनियां भारत के स्वदेशी पोत निर्माण की ताकत का प्रदर्शन करेंगी तथा माननीय प्रधानमंत्री के 'आत्मनिर्भर भारत' के दृष्टिकोण को रेखांकित करेंगी।
आईएनएस सुमेधा स्वदेशी रूप से निर्मित सरयू श्रेणी के नौसेना अपतटीय गश्ती पोत  का तीसरा जहाज है और इसे 7 मार्च 2014 को भारतीय नौसेना में कमीशन किया गया था। गोवा शिपयार्ड लिमिटेड में स्वदेशी रूप से निर्मित आईएनएस सुमेधा हथियारों और सेंसर की एक प्रभावशाली सरणी से सुसज्जित है। यह एक हेलीकॉप्टर ले जा सकता है और लंबे समय तक परिचालन कर सकता है। आईएनएस सुमेधा अत्यधिक शक्तिशाली युद्धपोत है, जिसे विभिन्न परिचालन मिशनों के लिए तैनात किया जा सकता है। इसकी उत्कृष्ट क्षमता भारतीय नौसैन्य पोत निर्माण उद्योग की क्षमताओं का परिचय देती है। संयुक्त अरब अमीरात द्वारा आयोजित एक महत्वपूर्ण कार्यक्रम में आपसी भागीदारी भारत और संयुक्त अरब अमीरात के बीच घनिष्ठ सामरिक एवं सांस्कृतिक संबंधों को भी उजागर करती है।
जनवरी 2017 में गणतंत्र दिवस समारोह के अवसर पर मुख्य अतिथि के रूप में अबू धाबी के तत्कालीन क्राउन प्रिंस और संयुक्त अरब अमीरात के वर्तमान राष्ट्रपति महामहिम शेख मोहम्मद बिन जायद अल नाहयान की यात्रा के दौरान दोनों देशों के बीच रक्षा संबंधों को 'व्यापक रणनीतिक साझेदारी' के स्तर तक बढ़ाया गया था। माननीय प्रधानमंत्री श्री नरेन्द्र मोदी ने जून 2022 में चौथी बार संयुक्त अरब अमीरात का दौरा किया ताकि संबंधों को और आगे भी उच्च स्तर पर ले जाया जा सके।
दोनों नौसेनाओं के बीच पारस्परिकता को बढ़ाने के उद्देश्य से भारतीय नौसेना तथा संयुक्त अरब अमीरात की नौसेना के बीच द्विपक्षीय अभ्यास जायद तलवार का उद्घाटन संस्करण मार्च 2018 में आयोजित किया गया था, जिसका पिछला संस्करण अगस्त 2021 में संचालित किया गया था। समुद्री सहयोग को बढ़ावा देने के लिए भारतीय नौसेना के जहाजों ने संयुक्त अरब अमीरात में नियमित पोर्ट कॉल किए हैं। आईएनएस सुमेधा की अबू धाबी में तैनाती उसी दिशा में एक कदम है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 212.17 करोड़ से अधिक टीके लगाए जा चुके हैं
12-14 आयु वर्ग में 4.02 करोड़ से अधिक टीके की पहली खुराक लगाई गई
भारत में कोरोना के सक्रिय मामले 65,732 हैं
पिछले 24 घंटों में 5,439 नए मामले सामने आए
स्वस्थ होने की वर्तमान दर 98.66 प्रतिशत
साप्ताहिक सक्रिय मामलों की दर 2.64 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 212.17 करोड़  से अधिक हो गया। इस उपलब्धि को 2,82,59,616 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.02 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414035
|
|
दूसरी खुराक
|
|
10106182
|
|
प्रीकॉशन खुराक
|
|
6744740
|
|
अग्रिम पंक्ति के कर्मी
|
|
पहली खुराक
|
|
18434498
|
|
दूसरी खुराक
|
|
17697994
|
||
|
प्रीकॉशन खुराक
|
|
13125487
|
|
12-14 वर्ष आयु वर्ग
|
|
पहली खुराक
|
|
40297401
|
|
दूसरी खुराक
|
|
30151543
|
|
15-18 वर्ष आयु वर्ग
|
|
पहली खुराक
|
|
61668065
|
|
दूसरी खुराक
|
|
52302924
|
|
18-44 वर्ष आयु वर्ग
|
|
पहली खुराक
|
|
560563284
|
|
दूसरी खुराक
|
|
512990425
|
|
प्रीकॉशन खुराक
|
|
61511694
|
|
45-59 वर्ष आयु वर्ग
|
|
पहली खुराक
|
|
203899602
|
|
दूसरी खुराक
|
|
196293873
|
|
प्रीकॉशन खुराक
|
|
34609097
|
|
60 वर्ष से अधिक आयु वर्ग
|
|
पहली खुराक
|
|
127577402
|
|
दूसरी खुराक
|
|
122694934
|
|
प्रीकॉशन खुराक
|
|
40658782
|
|
प्रीकॉशन खुराक
|
||
|
15,66,49,800
|
|
कुल
|
|
|
|
2,12,17,41,962
भारत में सक्रिय मामले आज 65,732 हैं। सक्रिय मामले, कुल पॉजिटिव मामलों के 0.15 प्रतिशत हैं।
नतीजतन, भारत में स्वस्थ होने की दर 98.66 प्रतिशत है। पिछले 24 घंटों में 22,031 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,38,25,024 हो गई है।
बीते 24 घंटे में कोरोना के 5,439 नए मामले सामने आएं।
पिछले 24 घंटों में कुल 3,20,418 जांच की गई हैं। भारत ने अब तक कुल 88.55 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.64 प्रतिशत है और दैनिक रूप से पुष्टि वाले मामलों की दर 1.70 प्रतिशत है।
रक्षा मंत्रालय
गैलेंट्री अवार्ड्स पोर्टल द्वारा 'इनोवेटिव ट्रिब्यूट्स टु ब्रेवहर्ट्स' प्रतियोगिता आयोजित
गैलेंट्री अवार्ड्स विजेताओं को अभिनव एवं अनोखी श्रद्धांजलि देने के लिए पूरे भारत से प्रतिभागियों को आमंत्रित किया गया
देश के गैलेंट्री अवार्ड्स विजेताओं के अदम्य साहस और बलिदान को राष्ट्रीय स्मृति में सबसे विशिष्ट स्थान मिलना चाहिए। गैलेंट्री अवार्ड्स पोर्टल  देश के गैलेंट्री अवार्ड्स विजेताओं को याद करने और उन्हें सम्मान देने के लिए भारत के अग्रणी ऑनलाइन प्लेटफॉर्म के तौर पर काम करता है।
गैलेंट्री अवार्ड्स पोर्टल ने 'इनोवेटिव ट्रिब्यूट्स टु ब्रेवहर्ट्स' प्रतियोगिता का आयोजन किया। इसमें देश के गैलेंट्री अवार्ड्स विजेताओं को अभिनव एवं अनोखी श्रद्धांजलि देने के लिए पूरे भारत से प्रतिभागियों को आमंत्रित किया गया। इस प्रतियोगिता का उद्देश्य गैलेंट्री अवार्ड्स विजेताओं के लिए श्रद्धांजलि संदेशों की एक श्रृंखला तैयार करना है। यह प्रतियोगिता 15 अप्रैल से 15 मई 2021 के बीच आयोजित की जा रही है।
इस प्रतियोगिता के तहत प्राप्त प्रविष्टियों का मूल्यांकन रचनात्मकता, मौलिकता, रचना कौशल एवं सरलता जैसे तत्वों के आधार पर किया जाएगा। साथ ही यह भी देखने की कोशिश की जाएगी कि उसमें गैलेंट्री अवार्ड्स पोर्टल के दृष्टिकोण एवं उद्देश्यों को किस प्रकार उजागर किया गया है। इस प्रतियोगिता के विजेताओं की सूची गैलेंट्री अवार्ड्स पोर्टल और इससे संबंधित सोशल मीडिया चैनलों पर प्रकाशित की जाएगी। इन विजेताओं को नई दिल्ली में गणतंत्र दिवस परेड 2022 में मौजूद रहने का अवसर दिया जाएगा। इस प्रतियोगिता में भाग लेने के लिए कृपया इस लिंक पर जाएं: https://www.gallantryawards.gov.in/single_challenge/event/46
गैलेंट्री अवार्ड्स पोर्टल एक डायनेमिक, इंटरैक्टिव एवं सहभागी प्लेटफॉर्म के रूप में कार्य करता है जिसका उद्देश्य नागरिकों में देशभक्ति, श्रद्धा और समर्पण की भावना पैदा करना है। यह पोर्टल नागरिकों को देश के गैलेंट्री अवार्ड्स विजेताओं को अपनी श्रद्धांजलि अर्पित करने की सुविधा प्रदान करता है।
सूक्ष्म, लघु एवं मध्यम उद्यम मंत्रालय
खादी और ग्रामोद्योग आयोग ने असम के सबसे पुराने खादी संस्थान को पुनर्जीवित किया जिसे बोडो विद्रोहियों ने 30 वर्ष पहले जला दिया था
असम के सबसे पुराने खादी संस्थानों में से एक, जो 30 वर्षों से बोडो विद्रोह के चलते बर्बाद रहा, उसे खादी और ग्रामोद्योग आयोग  ने नई जिंदगी दी है। असम के बक्सा जिले के कावली गांव में इस खादी उद्योग जिसे 1989 में बोडो विद्रोहियों द्वारा जला दिया गया था, उसे केवीआईसी ने सिल्क रीलिंग सेंटर के रूप में पुनर्जीवित किया गया है। फरवरी के दूसरे सप्ताह में 15 महिला कारीगरों और 5 अन्य कर्मचारियों के साथ यहां कताई और बुनाई की गतिविधियां फिर से शुरू होंगी।
1962 में चीन के आक्रमण के बाद अरुणाचल प्रदेश से असम में स्थानांतरित हुए तामुलपुर आंचलिक ग्रामदान संघ नामक खादी संस्था द्वारा इसका निर्माण किया गया था। शुरुआत में सरसों के तेल का उत्पादन यहां शुरू हुआ था और 1970 से यहां कताई और बुनाई गतिविधियों ने भी 50 कारीगर परिवारों को यहां आजीविका प्रदान करना शुरू कर दिया था। मगर त्रासदी तब हुई जब 1989 में इस संस्थान को चरमपंथियों द्वारा जला दिया गया और तब से यह बंद रही।
केवीआईसी के अध्यक्ष श्री विनय कुमार सक्सेना ने कहा कि इस खादी संस्थान के पुनरुद्धार ने ऐतिहासिक महत्व ग्रहण किया है और खादी गतिविधियों को फिर से शुरू करने से स्थानीय लोगों को रोजगार मिलेगा। उन्होंने कहा, “शुरुआत में केवाइसी असम की एरी सिल्क की रीलिंग के लिए इकाई को विकसित करेगा। भविष्य में अन्य खादी गतिविधियों जैसे ग्रामोद्योग उत्पादों का निर्माण भी शुरू किया जाएगा। यह केंद्र स्थानीय कारीगरों के लिए एक प्रमुख रोजगार सृजन का काम करेगा। यह पहल खादी के मुख्य गांधीवादी सिद्धांत 'ग्रामीण पुनरुत्थान' से जुड़ी है जो माननीय प्रधानमंत्री के दृष्टिकोण - सबका साथ, सबका विकास के अनुरूप है।
यह खादी संस्था गुवाहाटी से 90 किमी दूर स्थित है। केवीआईसी से वित्तीय सहायता के साथ इसे पुन: कार्यशील बनाया जा रहा है जिसके पीछे मकसद खादी कारीगरों को बेहतर कार्यशील स्थिति प्रदान करना है जिससे अंततः उनकी उत्पादकता में सुधार होगा। हाल के वर्षों में केवीआईसी ने उत्तर प्रदेश, उत्तराखंड, असम, ओडिशा और तमिलनाडु जैसे राज्यों में कई ऐसे खादी संस्थानों को पुनर्जीवित किया है जो कई दशकों से खराब पड़े हुए थे।
एमजी/एएम/पीके
(Visitor Counter : 266
रेल मंत्रालय
रेल मंत्रालय ने 21.09.2020 से 20 जोड़ी क्लोन स्पेशल ट्रेन चलाने की घोषणा की
ट्रेनों के लिए एआरपी 10 दिन का होगा
हमसफर रेक्स का इस्तेमाल करके 19 जोड़ी क्लोन ट्रेनें, जनशताब्दी एक्सप्रेस की रेक्स के साथ 1 जोड़ी क्लोन ट्रेन चलेगी
 चलाने का फैसला किया है। ये क्लोन ट्रेनें अपने तय समय पर चलेंगी और पूरी तरह से आरक्षित ट्रेन होगी। इनका ठहराव संचालन से जुड़े हाल्ट तक ही सीमित रहेगा।
19 जोड़ी क्लोन ट्रेनों को हमसफर रेक्स का इस्तेमाल करके चलाया जाएगा। एक जोड़ी 04251/04252 लखनऊ-दिल्ली क्लोन स्पेशल ट्रेन जनशताब्दी के रूप में चलेगी। हमसफर रेक्स के लिए किराया हमसफर ट्रेनों के जितना होगा और जनशताब्दी रेक्स के लिए जनशताब्दी जितना किराया होगा। एआरपी  10 दिनों का होगा।
ये क्लोन स्पेशल ट्रेनें पहले से चल रही स्पेशल ट्रेनों से अतिरिक्त होंगी।
20 जोड़ी क्लोन स्पेशल ट्रेनों का लिंक.
रक्षा मंत्रालय
कोविड-19 जांच में पॉजिटिव पाए जाने के बाद रक्षा मंत्री श्री राजनाथ सिंह के स्वास्थ्य में सुधार हो रहा है
सेना अस्पताल , दिल्ली छावनी के डॉक्टरों की एक टीम ने 11 जनवरी, 2022 को रक्षा मंत्री श्री राजनाथ सिंह के नई दिल्ली स्थित आवास पर उनकी जांच की। रक्षा मंत्री वर्तमान में कोविड-19 जांच में हल्के लक्षणों के साथ पॉजिटिव पाए जाने के बाद होम क्वारंटीन में हैं। डॉक्टरों की टीम के अनुसार, श्री राजनाथ सिंह स्वस्थ हो रहे हैं।
श्री राजनाथ सिंह ने 10 जनवरी, 2022 को एक ट्वीट के माध्यम से सूचित किया था कि उन्हें कोविड-19 जांच में पॉजिटिव पाया गया है और होम क्वारंटीन में रखा गया है।
श्रम और रोजगार मंत्रालय
कृषि और ग्रामीण श्रमिकों के लिए अखिल भारतीय उपभोक्ता मूल्य सूचकांक - जून 2020
जून, 2020 में कृषि श्रमिकों और ग्रामीण श्रमिकों के लिए अखिल भारतीय उपभोक्ता मूल्य सूचकांक  क्रमश: 1-1 अंक घटकर क्रमश: 1018  और 1024  के स्तर पर पहुंच गया। कृषि श्रमिकों और ग्रामीण श्रमिकों के सामान्य सूचकांक में हुई कमी में मुख्य योगदान खाद्य पदार्थों का रहा, जो क्रमशः  1.82 अंकों और  1.58 अंकों का रहा। मुख्यत: यह कमी चावल, अरहर दाल, मसूर दाल, मूंगफली के तेल, बकरे के मांस, पोल्ट्री, सब्जियों और फलों, इत्यादि की कीमतें घटने की वजह से हुई।
सूचकांक में वृद्धि/गिरावट हर राज्य में भिन्न रही। कृषि श्रमिकों के मामले में सूचकांक ने 9 राज्यों में 1 से 7 अंकों तक की वृद्धि दशाई, जबकि इसने 9 राज्यों में 1 से 9 अंकों तक की कमी दर्ज की। वहीं, यह सूचकांक दो राज्यों- राजस्थान तथा मणिपुर स्थिर रहा। तमिलनाडु राज्य 1214 अंकों के साथ सूचकांक तालिका में सबसे ऊपर रहा, जबकि हिमाचल प्रदेश 784 अंकों के साथ इस तालिका में सबसे नीचे रहा।
ग्रामीण श्रमिकों के मामले में सूचकांक ने 9 राज्यों में 1 से 8 अंकों तक की वृद्धि दर्शाई, जबकि इसने 10 राज्यों में 2 से 20 अंकों तक की कमी दर्ज की। तमिलनाडु राज्य 1199 अंकों के साथ सूचकांक तालिका में सबसे ऊपर रहा, जबकि हिमाचल प्रदेश 82 अंकों के साथ इस तालिका में सबसे नीचे रहा।
जहां तक राज्यों का सवाल है, कृषि श्रमिकों और ग्रामीण श्रमिकों के लिए उपभोक्ता मूल्य सूचकांक में सर्वाधिक वृद्धि ओडिशा राज्य  में दर्ज की गई। इतनी वृद्धि मुख्यत: बकरे के मांस, मछली ताजी/सूखी, सब्जी, फल, साड़ी कॉटन  आदि की कीमतें बढ़ने के कारण दर्ज की गई। इसके विपरीत, कृषि श्रमिकों और ग्रामीण श्रमिकों के लिए उपभोक्ता मूल्य सूचकांक में सर्वाधिक कमी जम्मू-कश्मीर राज्य  में दर्ज की गई। इस हद तक कमी का मुख्य कारण फलों और सब्जियों, इत्यादि की कीमतें घटना रहा।
उपभोक्ता मूल्य सूचकांक-कृषि श्रमिक  और उपभोक्ता मूल्य सूचकांक-ग्रामीण श्रमिक  पर आधारित बिंदु दर बिंदु मुद्रास्फीति दर मई 2020 के क्रमशः 8.40% और 8.12%से घटकर जून 2020 में क्रमश: 7.16% और 7.00% रह गई। उपभोक्ता मूल्य सूचकांक-कृषि श्रमिक और उपभोक्ता मूल्य सूचकांक-ग्रामीण श्रमिक के खाद्य सूचकांक पर आधारित मुद्रास्फीति दर जून 2020 में क्रमशः  8.57% और  8.41% आंकी गई।
अखिल भारतीय उपभोक्ता मूल्य सूचकांक 
|
|
समूह
|
|
कृषि श्रमिक
|
|
ग्रामीण श्रमिक
|
|
|
|
मई, 2020
|
|
जून, 2020
|
|
मई, 2020
|
|
जून, 2020
|
|
सामान्य सूचकांक
|
|
1019
|
|
1018
|
|
1025
|
|
1024
|
|
खाद्य पदार्थ
|
|
977
|
|
977
|
|
977
|
|
977
|
|
पान, सुपारी, इत्यादि
|
|
1665
|
|
1674
|
|
1678
|
|
1686
|
|
ईंधन और प्रकाश
|
|
1105
|
|
1099
|
|
1099
|
|
1094
|
|
वस्त्र, बिस्तर और फुटवियर
|
|
1003
|
|
1004
|
|
1022
|
|
1026
|
|
विविध
|
|
1020
|
|
1025
|
|
1025
|
|
1030
एसजी/एएम/केजे
(Visitor Counter : 420
शिक्षा मंत्रालय
'काशी तमिल संगमम' में भाग लेने वाले तमिल प्रतिनिधियों के 8वें समूह ने हनुमान घाट पर पवित्र डुबकी लगाई
हॉकी और फुटबॉल मैचों में भाग लेने के लिए भारत सरकार के तमिलनाडु के एथलीटों का पहला समूह वाराणसी पहुंचा
तमिल प्रतिनिधिमंडल के 8वें समूह ने महीने भर चलने वाले "काशी तमिल संगमम" के दौरान गंगा नदी के तट पर "हनुमान घाट" में पवित्र डुबकी लगाई। इस समूह में, अधिकतर तमिलनाडु के उद्यमी शामिल थे। वाराणसी में 'हनुमान घाट' को पहले 'रामेश्वरम घाट' के नाम से पहचाना जाता था। वाराणसी में इस घाट पर सबसे अधिक देखे पर्यटक आते हैं। इस घाट के आसपास के क्षेत्रों में केरल मठ, कांची शंकर मठ, श्रृंगेरी मठ आदि जैसे दक्षिण भारतीय मठ अधिक संख्या में स्थित हैं।
तमिल प्रतिनिधिमंडल के सदस्यों ने 'हनुमान घाट' स्थित प्राचीन मंदिर में पूजा-अर्चना की और 'हनुमान घाट' के पास स्थित सुब्रह्मण्यम भरतियार के आवास पर भी गए।
भारत सरकार में कार्यरत तमिलनाडु के एथलीटों का पहला समूह आज सवेरे चल रहे "काशी तमिल संगमम" में हॉकी और फुटबॉल मैचों में भाग लेने के लिए वाराणसी पहुंचा है। भारतीय खेल प्राधिकरण  ने 8 से 15 दिसंबर, 2022 तक बनारस हिंदू विश्वविद्यालय  परिसर में 8 दिवसीय "खेल शिखर सम्मेलन" का आयोजन किया है।